‘খুব শীঘ্রই ভারতে আসবেন ট্রাম্প’, দাবি ভারতে নবনিযুক্ত মার্কিন দূতের

ওয়েবডেস্ক- ভারতে (India) আসবেন মার্কিন প্রেসিডেন্ট ডোনাল্ড ট্রাম্প (US President Donald Trump) । সাম্প্রতিক সময় ভারত ও আমেরিকার (America) মধ্যেও আসবেন ট্রাম্প, এমনটাই খবর শোনালেন ভারতে নবনিযুক্ত মার্কিন দূত সার্জিও গোর (Sergio Gore) । দায়িত্ব নিয়েই তিনি স্পষ্ট করে দিলেন ভারতের থেকে কোনও সঙ্গী রাষ্ট্রই গুরুত্বপূর্ণ নয়। সেইসঙ্গে তিনি জানান, আশা করছি প্রেসিডেন্ট ডোনাল্ড ট্রাম্প খুব শীঘ্রই ভারতে আসবেন। পরের বছর না হয় বছর দুয়েকের মধ্যেই।

সার্জিও গোর এই প্রসঙ্গে মোদি ও ট্রাম্পের বন্ধুত্বের কথাও তুলে ধরেন। তিনি বলেন, আমেরিকার দুত হিসেবে এখানে আমার কাছে একটি দারুণ ব্যাপার, আমি এই অসাধারণ দেশে গভীর শ্রদ্ধা ও একটি নির্দিষ্ট লক্ষ্য নিয়ে এসেছি, দুই দেশের মধ্যে পার্টনারশিপকে পরবর্তী স্তরে নিয়ে যাওয়া। এটি বিশ্বের প্রাচীনতম গণতন্ত্র এবং বিশ্বের বৃহত্তম গণতন্ত্রের মধ্যে সংযোগস্থাপন। আমার সঙ্গে শেষ নৈশভোজনে প্রেসিডেন্ট ডোনাল্ড ট্রাম্প তাঁর শেষ ভারতের সফর এই দেশের প্রধানমন্ত্রীর সঙ্গে তাঁর বন্ধুত্বের কথা স্মরণ করেছিলেন। শীঘ্রই আমাদের প্রেসিডেন্ট আমাদের সঙ্গে দেখা করতে আসবেন, পরের বছর বা বছর দুয়েকের মধ্যে।

সেইসঙ্গে সার্জিও গোর বলেন, প্রেসিডেন্ট ট্রাম্পের ভোর ২টোর সময় ফোন করার একটা অভ্যাস আছে এবং নয়াদিল্লির সঙ্গে সময়ের পার্থক্যে, এটা একটা ভালো বিষয় হতে পারে।

আরও পড়ুন- এবার বন্দে ভারত স্লিপার ট্রেনে পাবেন শুধু কনফার্ম টিকিট!

গোর আরও জানিয়েছেন, ট্রাম্প ও মোদির মধ্যে মত পার্থক্য থাকলেও তাদের দুজনের মধ্যে প্রকৃত বন্ধুত্ব রয়েছে সে কথা বোঝা যায়। কারণ টাম্পের সঙ্গে গোটা বিশ্ব ঘুরে বেড়িয়েছি, আমি বিশ্বাসের সঙ্গে বলতে পারি, প্রধানমন্ত্রী মোদির সঙ্গে তাঁর সত্যিকারের বন্ধুত্ব রয়েছে। ভারত ও আমেরিকা এই দুই দেশ শুধুমাত্র স্বার্থের কারণেই একে অপরের পাশে নেই, সর্বোচ্চ স্তরে গড়ে ওঠা সম্পর্কের বন্ধনে আবদ্ধ্ব।

সাম্প্রতিক সময় ভারত ও মার্কিন সম্পর্কের টানাপোড়েন শুরু হয়েছে, শুল্ককে কেন্দ্র করে। তবে বর্তমানে পরিস্থিতি আগে থেকে কিছুটা স্বাভাবিক।